CELEX: 62011TN0396
Language: lt
Date: 2011-07-22 00:00:00
Title: Byla T-396/11: 2011 m. liepos 22 d. pareikštas ieškinys byloje ultra air prieš VRDT — Donaldson Filtration Deutschland (ultrafilter international)

8.10.2011   
            
            
               LT
            
            
               Europos Sąjungos oficialusis leidinys
            
            
               C 298/19
            
         2011 m. liepos 22 d. pareikštas ieškinys byloje ultra air prieš VRDT — Donaldson Filtration Deutschland (ultrafilter international)
   
   (Byla T-396/11)
   2011/C 298/35
   Kalba, kuria surašytas ieškinys: vokiečių
   
      Šalys
   
   
      Ieškovė: ultra air GmbH (Hildenas, Vokietija), atstovaujama advokato C. König
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Donaldson Filtration Deutschland GmbH (Hanas, Vokietija)
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2011 m. gegužės 18 d. Vidaus rinkos derinimo tarnybos (VRDT) ketvirtosios apeliacinės tarybos sprendimą byloje R 374/2010-4, įteiktą 2011 m. gegužės 20 dieną;
            
         
               —
            
            
               atmesti 2011 m. kovo 16 d.Donaldson Filtration Deutschland GmbH pateiktą ieškinį dėl 2010 m. sausio 29 d. VRDT anuliavimų skyriaus sprendimo įvykus anuliavimo procedūrai Nr. 2880 C panaikinimo;
            
         
               —
            
            
               priteisti iš VRDT ir Donaldson Filtration Deutschland GmbH (tuo atveju, jei ji įstotų į bylą) bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: žodinis prekių ženklas „ultrafilter international“ 7, 11, 37, 41 ir 42 klasių prekėms ir paslaugoms (registracijos Nr. 1 121 839)
   
      Bendrijos prekių ženklo savininkė: Donaldson Filtration Deutschland GmbH
   
   
      Šalis, prašanti pripažinti Bendrijos prekių ženklo registraciją negaliojančia: ieškovė
   
      Prašymo pripažinti registraciją negaliojančia motyvai: Šalis, prašanti pripažinti registraciją negaliojančia, savo prašymą grindžia absoliučiais negaliojimo pagrindais pagal 52 straipsnio 2 dalies a punktą, siejant jį su Reglamento (EB) Nr. 207/2009 7 straipsnio 1 dalies b ir c punktais bei 3 straipsniu, nes ginčijamas prekių ženklas yra aprašomasis.
   
      Anuliavimo skyriaus sprendimas: patenkinti prašymą pripažinti registraciją negaliojančia
   
      Apeliacinės tarybos sprendimas: panaikinti Panaikinimo skyriaus sprendimą ir atmesti prašymą dėl panaikinimo
   
      Ieškinio pagrindai: Reglamento Nr. 207/2009 7 straipsnio 1 ir 3 dalių, 52 straipsnio 1 dalies a punkto, 56 straipsnio 1, 75 straipsnio 1 dalies ir 83 straipsnio pažeidimas.